
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul C.D. Loga nr.1, C.I.F. 21666630,

tel/fax 0256-293606, www.primariatm.ro
	

	DIRECŢIA FISCALĂ A MUNICIPIULUI TIMIŞOARA

Nr.____________________ din________ 2007,  
	APROBAT

PRIMAR

DR. ING. GHEORGHE CIUHANDU


REFERAT
privind acordarea scutirii la plata impozitului pe clădiri pentru imobilul situat în Timişoara, Strada Ana Ipătescu nr.54

Societăţii Române SPERANŢA

În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată, nu se datorează impozit, prin efectul legii, pentru clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local.


Societatea Română Speranţa, cu sediul în Timişoara, str. Fagului nr.17, depune la Direcţia Fiscală a Municipiului Timişoara cererea înregistrată cu nr.SC2008-000616/15.01.2008, prin care solicită acordarea scutirii la plata impozitului pe clădiri pentru imobilul situat în Timişoara, str. Ana Ipătescu nr.54, în temeiul prevederilor art.250 alin.(1) pct.19 din Legea nr.571/2003 privind codul fiscal, modificată, invocat mai sus.

Societatea Română Speranţa este o asociaţie cu personalitate juridică dobândită prin sentinţa civilă nr.333/14.06.1990 a Judecătoriei Timişoara, neguvernamentală şi nesubordonată vreunei orientări politice. Potrivit statutului societăţii autentificat sub nr.313/29.01.2001, societatea are scop caritativ, nepatrimonial şi nu distribuie profit.


Potrivit declaraţiei pe proprie răspundere a Preşedintelui Societăţii Române Speranţa, D-na Cornelia Cojanu, în imobilul pentru care se solicită scutirea de impozit, situat în Timişoara, str. Ana Ipătescu nr.54, se desfăşoară o activitate socială, funcţionând centrul respite / centrul de criză pentru copiii cu handicap mintal din Timişoara, centru acreditat de către Comisia de acreditare a furnizorilor de servicii sociale a judeţului Timiş.

Comisia de acreditare a furnizorilor de servicii sociale Timiş a emis Decizia nr.43/02.03.2005, prin care s-a acordat acreditarea de furnizor de servicii sociale Societăţii Române Speranţa, în conformitate cu prevederile art.12, alin.(2) din anexa nr.2 a HG nr.1024/2004.


Menţionăm că prin Hotărârea Consiliului Local al Municipiului Timişoara nr.92/2004 privind colaborarea Consiliului Local al Municipiului Timisoara cu Asociatia Societatea Româna Speranta în vederea administrarii unui Centru de tranzit pentru copiii cu handicap mental ale căror familii se afla temporar în imposibilitate de a-si îngriji copilul, s-a aprobat asocierea Consiliului Local al Municipiului Timisoara cu Asociaţia Societatea Româna Speranţa, pe o perioada de 5 ani, în vederea administrării unui "Centru de tranzit pentru copiii cu handicap mental ale căror familii se afla temporar în imposibilitate de a-si îngriji copilul", situat în imobilul din Str. Ana Ipătescu nr.54, Timişoara. 


Având în vedere cele de mai sus,
PROPUNEM:

Acordarea scutirii la plata impozitului datorat bugetului local pentru anul 2008 Societăţii Române Speranţa, pentru clădirea situată în Timişoara, str. Ana Ipătescu nr.54, CF nr.1754 Chişoda, nr. cadastral 1855/635/-637/b.
DIRECTOR EXECUTIV

EC. ADRIAN BODO

